**Paskaidrojuma raksts**

**Jelgavas novada pašvaldības 2024. gada \_\_.\_\_\_\_ saistošajiem noteikumiem**

**Nr. “Sabiedrisko ūdenssaimniecības pakalpojumu sniegšanas un lietošanas kārtība**

**Jelgavas novadā”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Mērķis un nepieciešamības pamatojums | 1.1. 2023. gada 1. janvārī spēkā stājās Pašvaldību likums un spēku zaudēja likums "Par pašvaldībām". Pašvaldību likuma pārejas noteikumu 6. punkts nosaka, ka dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam.  1.2. Saistošie noteikumi “Sabiedrisko ūdenssaimniecības pakalpojumu sniegšanas un lietošanas kārtība Jelgavas novadā” (turpmāk – Saistošie noteikumi) izstrādāti ar mērķi pilnveidot sabiedrisko ūdenssaimniecības pakalpojumu sniegšanas un lietošanas kārtību, lai veicinātu kvalitatīvu pakalpojumu pieejamību un nodrošinātu pakalpojumu lietotājus ar nepārtrauktiem ūdenssaimniecības pakalpojumiem, tādējādi Jelgavas novada administratīvajā teritorijā uzlabojot vides stāvokli un dabas resursu racionālu izmantošanu. Saistošie noteikumi izstrādāti ar mērķi nodrošināt Jelgavas novada pašvaldības ārējo normatīvo aktu atbilstību augstāka juridiskā spēka normatīvajiem aktiem, veicot nepieciešamo aktualizāciju, tajā skaitā, atsevišķu prasību un nosacījumu precizēšanu.  1.3. Ūdenssaimniecības pakalpojumu likuma 6. panta ceturtā daļa nosaka prasību pašvaldībai izstrādāt saistošos noteikumus par:   1. kārtību, kādā ūdensapgādes tīkli vai kanalizācijas tīkli un būves tiek pievienotas centralizētajai ūdensapgādes sistēmai vai centralizētajai kanalizācijas sistēmai; 2. centralizētās ūdensapgādes sistēmas un centralizētās kanalizācijas sistēmas ekspluatācijas, lietošanas un aizsardzības prasības; 3. sabiedriskā ūdenssaimniecības pakalpojuma līgumā ietveramos noteikumus, kā arī šī līguma slēgšanas, grozīšanas un izbeigšanas noteikumus; 4. brīvkrānu izmantošanas kārtību; 5. decentralizēto kanalizācijas pakalpojumu sniegšanas un uzskaites kārtību.   1.4. Atbilstoši Ūdenssaimniecības pakalpojumu likuma 6. panta ceturtajai daļai un Pašvaldību likuma 45.panta otrās daļas 1.punktam, Saistošie noteikumi nosaka:   1. kārtību, kādā ūdensapgādes un kanalizācijas tīkli un būves tiek pievienotas centralizētajām ūdensapgādes un kanalizācijas sistēmām; 2. centralizētās ūdensapgādes un kanalizācijas sistēmu ekspluatācijas un aizsardzības prasības; 3. sabiedriskā ūdenssaimniecības pakalpojuma līgumā ietveramos noteikumus, līguma slēgšanas, grozīšanas un izbeigšanas kārtību; 4. brīvkrānu izmantošanas kārtību; 5. administratīvo atbildību par Saistošo noteikumu pārkāpšanu.   Pašvaldību likuma 45.panta otrās daļas 1.punkts nosaka, ka dome ir tiesīga paredzēt administratīvos sodus par saistošo noteikumu pārkāpšanu, ja likumos nav noteikts citādi, par centralizētās ūdensapgādes sistēmas un centralizētās kanalizācijas sistēmas ekspluatācijas, lietošanas un aizsardzības prasību neievērošanu, kā arī par ūdenssaimniecības pakalpojumu sniegšanu un lietošanu, izņemot jautājumus par ūdenssaimniecības pakalpojumu līguma saturu, slēgšanu, grozīšanu un izbeigšanu. |
| 2. Fiskālā ietekme uz pašvaldības budžetu | Saistošo noteikumu kontroles nodrošināšanai nav plānots veidot jaunas pašvaldības institūcijas, darbavietas vai paplašināt esošo institūciju kompetenci, tādēļ Saistošo noteikumu izpildei tiek prognozēta pozitīva ietekme uz pašvaldības budžeta ienākumu sadaļu, jo saņemtā soda nauda par Saistošo noteikumu neievērošanu tiks ieskaitīta pašvaldības budžetā. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekmi uz konkurenci | 3.1. Saistošo noteikumu izpilde var pozitīvi ietekmēt iedzīvotāju veselību, jo, iespējams, vairāk tiks likvidētas vietējās ūdens ņemšanas vietas, izbūvēti pieslēgumi centralizētajai ūdensapgādes sistēmai vai centralizētajai kanalizācijas sistēmai.  3.2. Saistošo noteikumu izpilde var uzlabot dabas resursu racionālu izmantošanu, jo tiks izbūvēti vēl vairāk pieslēgumi centralizētajai ūdensapgādes sistēmai vai centralizētajai kanalizācijas sistēmai, kā arī sekmēt kvalitatīvu ūdenssaimniecības pakalpojumu sniegšanu, vienlaicīgi nodrošinot tīras vides saglabāšanu.  Saistošo noteikumu izpilde neietekmē uzņēmējdarbības vidi un ietekmi uz konkurenci pašvaldības teritorijā. |
| 4. Ietekme uz administratīvajām procedūrām un izmaksām | Saistošo noteikumu projekts neskar administratīvās procedūras un nemaina personām veicamās darbības līdzšinējo kārtību. |
| 5. Ietekme uz pašvaldības funkcijām un cilvēkresursiem | Saistošo noteikumu īstenošana neietekmēs pašvaldībai pieejamos cilvēkresursus, jo nav nepieciešama jaunu darba vietu izveide. |
| 6. Informācija par izpildes nodrošinājumu | Saistošo noteikumu ievērošanu kontrolē Pakalpojumu sniedzējs un Jelgavas novada Pašvaldības policija, bet administratīvā pārkāpuma procesu līdz administratīvā pārkāpuma lietas izskatīšanai veic Jelgavas novada Pašvaldības policijas amatpersonas. Administratīvo pārkāpumu lietas par Saistošo noteikumu pārkāpšanu  izskata Jelgavas novada pašvaldības Administratīvā komisija. |
| 7. Prasību un izmaksu samērīgums pret ieguvumiem, ko sniedz mērķa sasniegšana | 7.1. Noteikumi ir atbilstoši iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai, pašvaldības autonomās funkcijas izpildei.  7.2. Pašvaldības izraudzītie līdzekļi ir leģitīmi, un Saistošie noteikumi ir atbilstoši augstāka juridiskā spēka normatīvajiem aktiem. |
| 8.Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai Saistošo noteikumu projekts un tam pievienotais paskaidrojuma raksts no 2024. gada \_\_.\_\_\_\_\_\_ līdz \_\_.\_\_\_\_\_\_ tika publicēts pašvaldības oficiālajā tīmekļvietnē www.jelgavasnovads.lv sabiedrības viedokļa noskaidrošanai, nodrošinot iespēju ikvienai personai iesniegt savus priekšlikumus vai iebildumus. Minētajā termiņā sabiedrības priekšlikumi, iebildumi vai komentāri par Saistošo noteikumu projektu netika saņemti. |

Domes priekšsēdētājs U.Ainārs